da da de fr de da eo sv da da id eo sv da da de da fr da de da da da da da da sv en de da da da da da da da da da da da da da da da da sv en da da ru da da da da da da da da da da da da da da da da da da da da nn da da da da da da nl da da da da fr nl da nb ca eu sv da en da eo sv da da da en en da en
Efterskoleelever i køkkenet - Efterskolernes Køkkentjans
Efterskolernes Køkkentjans fokuserer på en pædagogisk opkvalificering af efterskolernes køkkenpersonale, der gennem et inspirerende forløb af kurser og workshops rustes til at påtage sig rollen som kulinariske vejledere for efterskoleeleverne.
Økonomi: Nordea-fonden støtter projektet med 10,75 mio. kr. over 3,5 år.
Formålet med Efterskolernes Køkkentjans er at give unge evner, lyst og mod til at tage vare på mad, måltider, sig selv og hinanden.
Med projektet sættes der fokus på efterskolernes køkkenpraksis, så efterskolerne prioriterer elevernes køkkentjanser på niveau med den øvrige undervisning. Køkkenets potentiale som pædagogisk madlæringsrum skal udnyttes til fulde og bidrage til at styrke de unges fællesskab og livsduelighed.
Efterskolernes Køkkentjans er et partnerskab mellem Efterskoleforeningen og Madkulturen, som er støttet af Nordea-fonden. Projektet består af en udviklingsfase og tre årlige forløb, hvor i alt 64 efterskoler, 192 køkkenmedarbejdere og 6400 elever får redskaber, vejledning og ny viden til at arbejde med køkkentjansen.
Madkulturens rolle i projektet
Madkulturen står for den overordnede projektledelse.
Herudover gennemfører Madkulturen skræddersyede kurser med kulinarisk og pædagogisk indhold for kantinepersonalet og udvikler inspirationsmateriale til afvikling af selvstændige elevaktiviteter.
Hvert år starter mere end en fjerdedel af en årgang, nemlig 30.000 unge, på en af landets 240 efterskoler.
Mange af de unge, som starter på efterskole, har som resten af Danmarks unge mangelfuld viden om mad og begrænsede håndværksmæssige køkkenfærdigheder.
40% af de unge under 25 år bruger mindre end 15 minutter på at tilberede aftensmad.
31% af de unge anvender convenience-produkter eller færdigretter som en del af deres aftensmad.
Hver femte dansker mellem 4 og 18 år er ifølge Sundhedsstyrelsen overvægtig.
Grøn opkvalificering af professionelle køkkener
Social og faglig trivsel blandt sårbare børn
Mad og trivsel i heldagsskolen
Madkulturen er en selvejende videns- og forandringsinstitution under Ministeriet for Fødevarer, Landbrug og Fiskeri.
Madkulturens vision er ’Bedre mad til alle’. Det løfte fortæller, hvorfor Madkulturen er sat i verden – nemlig at gøre bedre råvarer, madlavning og måltider tilgængelige for alle uanset alder, indkomst, social baggrund og geografisk placering. ​ ​
EAN: 5798 000 877 900
Follow a manual added link
Copyright Madkulturen 2019 © Produceret af Kathart Interactive
Festivalnetværk med mobil kogeskole Kulinarisk opkvalificering af butiksmedarbejdere